ਸਕੂਲ-ਅਧਾਰਤ ਸਿਹਤ ਸੇਵਾਵਾਂ (School-Based Health Services, SBHS): 
ਮਾਤਾ-ਪਿਤਾ ਅਤੇ ਦੇਖਭਾਲਕਰਤਾਵਾਂ ਲਈ ਅਕਸਰ ਪੁੱਛੇ ਜਾਣ ਵਾਲੇ ਸਵਾਲ
ਸਕੂਲ-ਅਧਾਰਤ ਸਿਹਤ ਸੇਵਾਵਾਂ (SBHS) ਪ੍ਰੋਗਰਾਮ ਕੀ ਹੈ?
ਸਕੂਲ-ਅਧਾਰਤ ਸਿਹਤ ਸੇਵਾਵਾਂ (SBHS) ਇੱਕ ਸੰਘੀ ਅਤੇ ਰਾਜ-ਸਮਰਥਿਤ ਪ੍ਰੋਗਰਾਮ ਹੈ ਜੋ ਸਕੂਲੀ ਜ਼ਿਲ੍ਹਿਆਂ ਨੂੰ ਸਕੂਲ ਵਿੱਚ Medicaid ਵਿੱਚ ਦਾਖਲ ਹੋਏ ਵਿਦਿਆਰਥੀਆਂ ਨੂੰ ਪ੍ਰਦਾਨ ਕੀਤੀਆਂ ਜਾਣ ਵਾਲੀਆਂ ਕੁਝ ਸਿਹਤ-ਸਬੰਧਤ ਸੇਵਾਵਾਂ ਲਈ ਅੰਸ਼ਕ Medicaid ਅਦਾਇਗੀ ਪ੍ਰਾਪਤ ਕਰਨ ਦੀ ਇਜਾਜ਼ਤ ਦਿੰਦਾ ਹੈ। SBHS ਦਾ ਉਦੇਸ਼ ਵਿਦਿਆਰਥੀਆਂ ਦੀ ਲੋੜੀਂਦੀ ਸਿਹਤ ਅਤੇ ਸੰਬੰਧਿਤ ਸੇਵਾਵਾਂ ਤੱਕ ਪਹੁੰਚ ਦਾ ਸਮਰਥਨ ਕਰਨਾ ਅਤੇ ਸਕੂਲੀ ਜ਼ਿਲ੍ਹਿਆਂ ਨੂੰ ਪ੍ਰਦਾਨ ਕੀਤੀਆਂ ਜਾਣ ਵਾਲੀਆਂ ਸੇਵਾਵਾਂ ਲਈ ਅਦਾਇਗੀ ਪ੍ਰਾਪਤ ਕਰਨ ਵਿੱਚ ਮਦਦ ਕਰਨਾ ਹੈ।
Medicaid ਦੀ ਅਦਾਇਗੀ ਲਈ ਕਿਸ ਤਰ੍ਹਾਂ ਦੀਆਂ ਸੇਵਾਵਾਂ ਯੋਗ ਹੋ ਸਕਦੀਆਂ ਹਨ?
Medicaid ਸਕੂਲ ਵਿੱਚ ਪ੍ਰਦਾਨ ਕੀਤੀਆਂ ਜਾਣ ਵਾਲੀਆਂ ਕੁਝ ਡਾਕਟਰੀ ਤੌਰ 'ਤੇ ਜ਼ਰੂਰੀ, ਸਿਹਤ-ਸਬੰਧਤ ਸੇਵਾਵਾਂ ਲਈ ਜ਼ਿਲ੍ਹੇ ਨੂੰ ਅਦਾਇਗੀ ਕਰ ਸਕਦਾ ਹੈ, ਜਿਸ ਵਿੱਚ ਵਿਵਹਾਰ ਸੰਬੰਧੀ ਸਿਹਤ ਸੇਵਾਵਾਂ ਅਤੇ ਸਲਾਹ, ਨਰਸਿੰਗ ਸੇਵਾਵਾਂ, ਭਾਸ਼ਣ-ਭਾਸ਼ਾ ਥੈਰੇਪੀ, ਕਿੱਤਾਮੁਖੀ ਥੈਰੇਪੀ, ਸਰੀਰਕ ਥੈਰੇਪੀ, ਮੁਲਾਂਕਣ ਅਤੇ ਜਾਂਚਾਂ, ਅਤੇ ਸੇਵਾਵਾਂ ਪ੍ਰਾਪਤ ਕਰਨ ਨਾਲ ਸਬੰਧਤ ਸਹਾਇਕ ਤਕਨਾਲੋਜੀ ਸੇਵਾਵਾਂ ਸ਼ਾਮਲ ਹਨ ਪਰ ਇਹਨਾਂ ਤੱਕ ਸੀਮਿਤ ਨਹੀਂ ਹਨ। 
ਸਾਰੀਆਂ ਸੇਵਾਵਾਂ ਦੀ ਅਦਾਇਗੀ ਨਹੀਂ ਕੀਤੀ ਜਾਂਦੀ, ਅਤੇ ਸਿਰਫ਼ ਉਹ ਸੇਵਾਵਾਂ ਜੋ Medicaid ਦੀਆਂ ਜ਼ਰੂਰਤਾਂ ਨੂੰ ਪੂਰਾ ਕਰਦੀਆਂ ਹਨ ਅਤੇ Medicaid-ਯੋਗ ਵਿਦਿਆਰਥੀਆਂ ਨੂੰ ਪ੍ਰਦਾਨ ਕੀਤੀਆਂ ਜਾਂਦੀਆਂ ਹਨ, ਉਹਨਾਂ ਦੀ ਅਦਾਇਗੀ ਲਈ ਵਿਚਾਰ ਕੀਤਾ ਜਾ ਸਕਦਾ ਹੈ।
ਮੈਡੀਕਲ ਦੇਖਭਾਲ ਪਲਾਨ ਕੀ ਹੈ?
ਮੈਡੀਕਲ ਦੇਖਭਾਲ ਪਲਾਨ ਇੱਕ ਖਾਸ ਸਿਹਤ ਸੰਭਾਲ ਪ੍ਰਦਾਤਾ ਦੁਆਰਾ ਤਿਆਰ ਕੀਤਾ ਗਿਆ ਇੱਕ ਦਸਤਾਵੇਜ਼ ਹੈ ਜੋ ਵਿਦਿਆਰਥੀ ਨੂੰ ਲੋੜੀਂਦੀਆਂ ਸੇਵਾਵਾਂ ਦਾ ਵਿਵਰਣ ਦਿੰਦਾ ਹੈ ਅਤੇ ਸਕੂਲ ਨੂੰ ਉਨ੍ਹਾਂ ਨੂੰ ਪ੍ਰਦਾਨ ਕਰਨ ਲਈ ਅਧਿਕਾਰਤ ਕਰਦਾ ਹੈ। ਕੁਝ ਸੇਵਾਵਾਂ ਲਈ, ਇਹ ਦਸਤਾਵੇਜ਼ ਸਕੂਲ ਦੇ ਬਿਲਿੰਗ ਰਿਕਾਰਡ ਦਾ ਹਿੱਸਾ ਹੋ ਸਕਦਾ ਹੈ। ਜੇਕਰ ਤੁਹਾਡੇ ਬੱਚੇ ਦੀਆਂ ਸੇਵਾਵਾਂ 'ਤੇ ਲਾਗੂ ਹੁੰਦਾ ਹੈ, ਤਾਂ ਇਸਨੂੰ ਬਿਲਿੰਗ ਜਾਂ ਆਡਿਟ ਦੇ ਉਦੇਸ਼ਾਂ ਲਈ Medicaid ਨਾਲ ਸਾਂਝਾ ਕੀਤਾ ਜਾ ਸਕਦਾ ਹੈ। ਸਿਰਫ਼ ਲੋੜੀਂਦੀ ਘੱਟੋ-ਘੱਟ ਜਾਣਕਾਰੀ ਸਾਂਝੀ, ਅਤੇ ਸਿਰਫ਼ ਅਧਿਕਾਰਤ ਧਿਰਾਂ ਨਾਲ, ਕੀਤੀ ਜਾਂਦੀ ਹੈ।
ਕੀ ਇਹ ਸਿਰਫ਼ IEP ਵਿਦਿਆਰਥੀਆਂ 'ਤੇ ਲਾਗੂ ਹੁੰਦਾ ਹੈ?
ਨਹੀਂ। Medicaid ਦੀ ਅਦਾਇਗੀ Medicaid-ਯੋਗ ਵਿਦਿਆਰਥੀਆਂ 'ਤੇ ਲਾਗੂ ਹੋ ਸਕਦੀ ਹੈ ਜਿਨ੍ਹਾਂ ਕੋਲ ਵਿਅਕਤੀਗਤ ਸਿੱਖਿਆ ਪ੍ਰੋਗਰਾਮ (Individualized Education Programs, IEP) ਹਨ ਅਤੇ ਆਮ ਸਿੱਖਿਆ ਵਿੱਚ Medicaid-ਯੋਗ ਵਿਦਿਆਰਥੀਆਂ 'ਤੇ ਜੋ ਕੁਝ ਯੋਗਤਾ ਪ੍ਰਾਪਤ ਸਿਹਤ ਜਾਂ ਵਿਵਹਾਰ ਸੰਬੰਧੀ ਸੇਵਾਵਾਂ ਪ੍ਰਾਪਤ ਕਰਦੇ ਹਨ। 
ਕੀ ਮੈਨੂੰ ਜਾਂ ਮੇਰੇ ਪਰਿਵਾਰ ਨੂੰ ਕੋਈ ਖਰਚਾ ਆਉਂਦਾ ਹੈ?
ਨਹੀਂ। ਤੁਹਾਡੀ ਸਹਿਮਤੀ ਜ਼ਿਲ੍ਹੇ ਨੂੰ ਯੋਗ ਸੇਵਾਵਾਂ ਲਈ Medicaid ਦੀ ਅਦਾਇਗੀ ਪ੍ਰਾਪਤ ਕਰਨ ਦੀ ਇਜਾਜ਼ਤ ਦਿੰਦੀ ਹੈ। ਇਸ ਦੇ ਨਤੀਜੇ ਵਜੋਂ ਤੁਹਾਡੇ ਪਰਿਵਾਰ ਨੂੰ ਜੇਬ ਤੋਂ ਕੋਈ ਵੀ ਖਰਚਾ ਨਹੀਂ ਪਵੇਗਾ ਜਾਂ ਤੁਹਾਡੇ ਬੱਚੇ ਦੇ Medicaid ਕਵਰੇਜ ਜਾਂ ਲਾਭਾਂ 'ਤੇ ਕੋਈ ਅਸਰ ਨਹੀਂ ਪਵੇਗਾ।
ਕੀ ਇਹ ਮੇਰੇ ਬੱਚੀ/ਬੱਚੇ ਦੀ ਸਿੱਖਿਆ ਜਾਂ ਸੇਵਾਵਾਂ ਨੂੰ ਪ੍ਰਭਾਵਿਤ ਕਰੇਗਾ?
ਨਹੀਂ। ਤੁਹਾਡੇ ਬੱਚੀ/ਬੱਚੇ ਨੂੰ ਸਾਰੀਆਂ ਲੋੜੀਂਦੀਆਂ ਸੇਵਾਵਾਂ ਮੁਫ਼ਤ ਮਿਲਦੀਆਂ ਰਹਿਣਗੀਆਂ, ਭਾਵੇਂ ਤੁਸੀਂ ਸਹਿਮਤੀ ਦਿਓ ਜਾਂ ਨਾ ਦਿਓ।
ਕੀ ਇਹ ਮੇਰੇ ਬੱਚੀ/ਬੱਚੇ ਦੇ Medicaid ਲਾਭਾਂ ਨੂੰ ਪ੍ਰਭਾਵਿਤ ਕਰੇਗਾ?
ਨਹੀਂ। ਸਕੂਲ-ਅਧਾਰਤ Medicaid ਬਿਲਿੰਗ ਤੁਹਾਡੇ ਬੱਚੀ/ਬੱਚੇ ਦੇ ਉਪਲਬਧ Medicaid ਲਾਭਾਂ ਨੂੰ ਘਟਾਉਂਦੀ ਨਹੀਂ ਹੈ, Medicaid ਲਈ ਯੋਗਤਾ ਨੂੰ ਪ੍ਰਭਾਵਤ ਨਹੀਂ ਕਰਦੀ ਹੈ, ਅਤੇ ਤੁਹਾਡੇ ਬੱਚੇ ਨੂੰ ਸਕੂਲ ਤੋਂ ਬਾਹਰ ਪ੍ਰਾਪਤ ਹੋਣ ਵਾਲੀਆਂ ਸੇਵਾਵਾਂ ਨੂੰ ਪ੍ਰਭਾਵਤ ਨਹੀਂ ਕਰਦੀ ਹੈ।
ਮੈਨੂੰ ਕਿਸ ਗੱਲ ਲਈ ਸਹਿਮਤੀ ਦੇਣ ਲਈ ਕਿਹਾ ਜਾ ਰਿਹਾ ਹੈ?
ਜੇਕਰ ਤੁਸੀਂ ਸਹਿਮਤੀ ਦਿੰਦੇ ਹੋ, ਤਾਂ ਤੁਸੀਂ ਸਕੂਲ ਜਿਲ੍ਹੇ ਨੂੰ ਆਪਣੀ/ਆਪਣੇ ਬੱਚੀ/ਬੱਚੇ ਦੀ Medicaid ਯੋਗਤਾ ਦੀ ਪੁਸ਼ਟੀ ਕਰਨ, ਸਕੂਲ ਵਿੱਚ ਪ੍ਰਦਾਨ ਕੀਤੀਆਂ ਜਾਣ ਵਾਲੀਆਂ ਯੋਗ ਸੇਵਾਵਾਂ ਲਈ Medicaid ਤੋਂ ਅਦਾਇਗੀ ਦੀ ਮੰਗ ਕਰਨ, ਅਤੇ ਅਦਾਇਗੀ ਅਤੇ ਆਡਿਟ ਦੇ ਉਦੇਸ਼ਾਂ ਲਈ ਲੋੜੀਂਦੀ ਸੀਮਤ ਜਾਣਕਾਰੀ ਸਾਂਝੀ ਕਰਨ ਦੀ ਇਜਾਜ਼ਤ ਦੇ ਰਹੇ ਹੋ। ਸਿਰਫ਼ ਘੱਟੋ-ਘੱਟ ਜ਼ਰੂਰੀ ਜਾਣਕਾਰੀ ਹੀ ਸਾਂਝੀ ਕੀਤੀ ਜਾਂਦੀ ਹੈ।
ਕਿਹੜੀ ਜਾਣਕਾਰੀ ਸਾਂਝੀ ਕੀਤੀ ਜਾ ਸਕਦੀ ਹੈ?
ਇਸ ਵਿੱਚ ਤੁਹਾਡੇ ਬੱਚੇ ਦਾ ਨਾਮ, ਜਨਮ ਮਿਤੀ, ਅਤੇ ਪਤਾ; Medicaid ਪਛਾਣ ਨੰਬਰ; ਪ੍ਰਦਾਨ ਕੀਤੀਆਂ ਗਈਆਂ ਸੇਵਾਵਾਂ ਬਾਰੇ ਜਾਣਕਾਰੀ (ਕਿਸਮ, ਮਿਤੀਆਂ, ਅਤੇ ਮਿਆਦ); ਅਤੇ ਸੰਬੰਧਿਤ ਰਿਕਾਰਡ ਜਿਵੇਂ ਕਿ IEP (ਜੇ ਲਾਗੂ ਹੋਵੇ), ਮੈਡੀਕਲ ਦੇਖਭਾਲ ਪਲਾਨ, ਮੁਲਾਂਕਣ, ਜਾਂ ਸੇਵਾ ਲੌਗ ਸ਼ਾਮਲ ਹੋ ਸਕਦੇ ਹਨ।
ਕੀ ਮੈਨੂੰ ਸਹਿਮਤੀ ਦੇਣੀ ਜ਼ਰੂਰੀ ਹੈ?
ਨਹੀਂ। ਸਹਿਮਤੀ ਦੇਣਾ ਸਵੈਇੱਛਤ ਹੈ।
ਜੇਕਰ ਮੈਂ ਸਹਿਮਤੀ ਨਾ ਦੇਣ ਦੀ ਚੋਣ ਕਰਦਾ/ਕਰਦੀ ਹਾਂ ਤਾਂ ਕੀ ਹੋਵੇਗਾ?
ਤੁਹਾਡੇ ਬੱਚੀ/ਬੱਚੇ ਲਈ ਕੁਝ ਨਹੀਂ ਬਦਲਦਾ। ਉਹ ਤੁਹਾਡੇ ਲਈ ਬਿਨਾਂ ਕਿਸੇ ਖਰਚੇ ਦੇ ਸਾਰੀਆਂ ਲੋੜੀਂਦੀਆਂ ਸੇਵਾਵਾਂ ਪ੍ਰਾਪਤ ਕਰਦੇ ਰਹਿਣਗੇ। ਹਾਲਾਂਕਿ, ਤੁਹਾਡੇ ਬੱਚੀ/ਬੱਚੇ ਦਾ ਸਕੂਲ ਜਿਲ੍ਹੇ Medicaid ਤੋਂ ਪ੍ਰਦਾਨ ਕੀਤੀਆਂ ਗਈਆਂ ਸੇਵਾਵਾਂ ਲਈ ਅਦਾਇਗੀ ਦੀ ਮੰਗ ਕਰਨ ਦੇ ਯੋਗ ਨਹੀਂ ਹੋਵੇਗਾ। 
ਕੀ ਮੈਂ ਬਾਅਦ ਵਿੱਚ ਆਪਣਾ ਮਨ ਬਦਲ ਸਕਦਾ/ਸਕਦੀ ਹਾਂ?
ਹਾਂ। ਤੁਸੀਂ ਕਿਸੇ ਵੀ ਸਮੇਂ ਜ਼ਿਲ੍ਹੇ ਨੂੰ ਲਿਖਤੀ ਰੂਪ ਵਿੱਚ ਸੂਚਿਤ ਕਰਕੇ ਆਪਣੀ ਸਹਿਮਤੀ ਵਾਪਸ ਲੈ ਸਕਦੇ ਹੋ। ਇੱਕ ਵਾਰ ਵਾਪਸ ਲੈਣ ਤੋਂ ਬਾਅਦ, ਉਸ ਮਿਤੀ ਤੋਂ ਬਾਅਦ ਕੋਈ ਨਵੀਂ ਜਾਣਕਾਰੀ ਸਾਂਝੀ ਨਹੀਂ ਕੀਤੀ ਜਾਵੇਗੀ।
ਇਹ ਸਕੂਲ ਜ਼ਿਲ੍ਹੇ ਦੀ ਕਿਵੇਂ ਮਦਦ ਕਰਦਾ ਹੈ?
Medicaid ਦੀ ਅਦਾਇਗੀ ਜ਼ਿਲ੍ਹੇ ਨੂੰ ਮਹੱਤਵਪੂਰਨ ਵਿਦਿਆਰਥੀ ਸੇਵਾਵਾਂ ਪ੍ਰਦਾਨ ਕਰਨ, ਸਿਹਤ ਅਤੇ ਵਿਵਹਾਰ ਸੰਬੰਧੀ ਸਹਾਇਤਾ ਤੱਕ ਪਹੁੰਚ ਨੂੰ ਬਣਾਈ ਰੱਖਣ ਅਤੇ ਵਧਾਉਣ, ਅਤੇ ਸਥਾਨਕ ਵਿੱਤੀ ਸਰੋਤਾਂ 'ਤੇ ਨਿਰਭਰਤਾ ਘਟਾਉਣ ਵਿੱਚ ਮਦਦ ਕਰਦੀ ਹੈ।
ਕਿਹੜੇ ਕਾਨੂੰਨਾਂ ਤਹਿਤ ਸਕੂਲਾਂ ਨੂੰ ਸਕੂਲਾਂ ਵਿੱਚ ਸੇਵਾਵਾਂ ਲਈ Medicaid ਨੂੰ ਬਿੱਲ ਦੇਣ ਦੀ ਇਜਾਜ਼ਤ ਹੈ?
ਕਈ ਸੰਘੀ ਅਤੇ ਰਾਜ ਕਾਨੂੰਨ ਸਕੂਲ ਜ਼ਿਲ੍ਹਿਆਂ ਨੂੰ ਵਿਦਿਆਰਥੀਆਂ ਨੂੰ ਪ੍ਰਦਾਨ ਕੀਤੀਆਂ ਜਾਣ ਵਾਲੀਆਂ ਕੁਝ ਸਿਹਤ-ਸਬੰਧਤ ਸੇਵਾਵਾਂ ਲਈ Medicaid ਦੀ ਅਦਾਇਗੀ ਦੀ ਮੰਗ ਕਰਨ ਦੀ ਇਜਾਜ਼ਤ ਦਿੰਦੇ ਹਨ:
· ਸੰਘੀ Medicaid ਕਾਨੂੰਨ (ਸਮਾਜਿਕ ਸੁਰੱਖਿਆ ਐਕਟ ਦਾ ਸਿਰਲੇਖ XIX) Medicaid ਨੂੰ ਯੋਗ ਬੱਚਿਆਂ ਨੂੰ ਪ੍ਰਦਾਨ ਕੀਤੀਆਂ ਜਾਣ ਵਾਲੀਆਂ ਕਵਰ ਕੀਤੀਆਂ ਸਿਹਤ ਸੇਵਾਵਾਂ ਲਈ ਭੁਗਤਾਨ ਕਰਨ ਦੀ ਇਜਾਜ਼ਤ ਦਿੰਦਾ ਹੈ, ਜਿਸ ਵਿੱਚ ਸਕੂਲਾਂ ਵਿੱਚ ਪ੍ਰਦਾਨ ਕੀਤੀਆਂ ਜਾਣ ਵਾਲੀਆਂ ਸੇਵਾਵਾਂ ਵੀ ਸ਼ਾਮਲ ਹਨ। https://www.medicaid.gov/federal-policy-guidance/downloads/smd-medicaid-payment-for-services-provided-without-charge-free-care.pdf
· 2014 ਵਿੱਚ, Medicare ਅਤੇ Medicaid ਸੇਵਾਵਾਂ ਲਈ ਕੇਂਦਰ (CMS) ਨੇ ਸਪੱਸ਼ਟ ਕੀਤਾ ਕਿ ਸਕੂਲ ਵਿਸ਼ੇਸ਼ ਸਿੱਖਿਆ ਜਾਂ ਜਨਰਲ ਸਿੱਖਿਆ Medicaid-ਨਾਮਜ਼ਦ ਵਿਦਿਆਰਥੀਆਂ ਨੂੰ ਪ੍ਰਦਾਨ ਕੀਤੀਆਂ ਜਾਣ ਵਾਲੀਆਂ ਕਵਰ ਕੀਤੀਆਂ ਸੇਵਾਵਾਂ ਲਈ Medicaid ਨੂੰ ਬਿੱਲ ਦੇ ਸਕਦੇ ਹਨ। 
· ਸੰਘੀ ਸਿੱਖਿਆ ਕਾਨੂੰਨ (IDEA – 34 CFR §300.154) ਸਕੂਲ ਜ਼ਿਲ੍ਹਿਆਂ ਨੂੰ ਵਿਦਿਆਰਥੀ ਦੇ Medicaid ਲਾਭਾਂ ਤੱਕ ਪਹੁੰਚ ਕਰਨ ਤੋਂ ਪਹਿਲਾਂ ਮਾਤਾ-ਪਿਤਾ ਦੀ ਸਹਿਮਤੀ ਲੈਣਾ ਲਾਜ਼ਮੀ ਕਰਦਾ ਹੈ ਅਤੇ ਇਹ ਯਕੀਨੀ ਬਣਾਉਂਦਾ ਹੈ ਕਿ IEP ਵਾਲੇ ਵਿਦਿਆਰਥੀਆਂ ਨੂੰ ਸਹਿਮਤੀ ਦੀ ਪਰਵਾਹ ਕੀਤੇ ਬਿਨਾਂ, ਸਾਰੀਆਂ ਲੋੜੀਂਦੀਆਂ ਸੇਵਾਵਾਂ ਬਿਨਾਂ ਕਿਸੇ ਕੀਮਤ ਦੇ ਪ੍ਰਾਪਤ ਹੋਣ। 
· ਨਿਊ ਜਰਸੀ ਵਿੱਚ, P.L. 2023, c.108 ਸਕੂਲ ਜ਼ਿਲ੍ਹਿਆਂ ਨੂੰ Medicaid ਤੋਂ Medicaid-ਯੋਗ ਵਿਦਿਆਰਥੀਆਂ, ਜਿਨ੍ਹਾਂ ਵਿੱਚ ਆਮ ਸਿੱਖਿਆ ਪ੍ਰੋਗਰਾਮਾਂ ਦੇ ਵਿਦਿਆਰਥੀ ਵੀ ਸ਼ਾਮਲ ਹਨ, ਨੂੰ ਪ੍ਰਦਾਨ ਕੀਤੀਆਂ ਜਾਣ ਵਾਲੀਆਂ ਕੁਝ ਕਵਰ ਕੀਤੀਆਂ ਵਿਵਹਾਰਕ ਸਿਹਤ ਸੇਵਾਵਾਂ ਲਈ ਅਦਾਇਗੀ ਜਮ੍ਹਾਂ ਕਰਾਉਣ ਦੀ ਲੋੜ ਹੁੰਦੀ ਹੈ। 
ਇਕੱਠੇ ਮਿਲ ਕੇ, ਇਹ ਕਾਨੂੰਨ ਸਕੂਲ ਜ਼ਿਲ੍ਹਿਆਂ ਨੂੰ Medicaid ਦੀ ਅਦਾਇਗੀ ਦੀ ਇਜਾਜ਼ਤ ਦਿੰਦੇ ਹਨ ਅਤੇ ਕੁਝ ਸਥਿਤੀਆਂ ਵਿੱਚ, ਅਜਿਹਾ ਕਰਨਾ ਲਾਜ਼ਮੀ ਬਣਾਉਂਦੇ ਹਨ, ਜਦਕਿ ਪਰਿਵਾਰਾਂ ਦੀ ਸੁਰੱਖਿਆ ਇਹ ਯਕੀਨੀ ਬਣਾ ਕੇ ਕਰਦੇ ਹਨ ਕਿ ਉਨ੍ਹਾਂ 'ਤੇ ਕੋਈ ਖਰਚਾ ਨਾ ਆਵੇ ਅਤੇ ਇਸ ਵਿੱਚ ਭਾਗ ਲੈਣਾ ਸਵੈ-ਇੱਛਤ ਹੋਵੇ।
ਜੇਕਰ ਮੇਰੇ ਕੋਈ ਸਵਾਲ ਹੋਣ ਤਾਂ ਮੈਂ ਕਿਸ ਨਾਲ ਸੰਪਰਕ ਕਰ ਸਕਦਾ/ਸਕਦੀ ਹਾਂ?
ਜੇਕਰ ਤੁਹਾਡੇ ਕੋਈ ਸਵਾਲ ਹਨ, ਤਾਂ ਕਿਰਪਾ ਕਰਕੇ [ਢੁਕਵੇਂ ਜ਼ਿਲ੍ਹਾ ਸੰਪਰਕ ਨੰਬਰ ਦਰਜ ਕਰੋ] ਨਾਲ ਸੰਪਰਕ ਕਰੋ।
